ઇઝરાયલના વડાપ્રધાન બેન્જામીન નેતન્યાહુએ ભારતના પીએમ નરેન્દ્ર મોદીનું ’’ધન્યવાદ મેરે પ્યારે દોસ્ત ’’ કહીને અભિવાદન કર્યુ હતુ. તેમણે ઇન્ડો-ઇઝરાયલ પાર્ટનરશીપને ‘‘અમેઝીંગ પાર્ટનરશીપ’’ ગણાવી જણાવ્યું હતું કે બંને દેશોનો સહયોગ વિકાસને નવી ઊંચાઇ આપશે. તેમણે ઇઝરાયલના સહયોગથી તૈયાર થયેલા વદરાડ સેન્ટર ઓફ એક્સેલન્સના માર્ગદર્શન દ્વારા ગુણવત્તાલક્ષી વધુ ઉત્પાદન મેળવ્યું છે તે જાણીને ખુશી વ્યક્ત કરી હતી. તેમણે જણાવ્યું હતું કે બાયબલના સમયથી ઇઝરાયલની જયુરિચી પ્રજા ખજુર, ઘઉં જેવા પાકોની પરંપરાગત ખેતી કરતી હતી. અમે વૈજ્ઞાનિક કૃષિ દ્વારા મરૂ ભૂમિમાં કૃષિ ક્ષેત્રે નવા પરિણામો સજર્યા. અમે માનવ સમુદાયને ’’ ટેકનોલોજી અને ગુડનેશ’’ આપ્યા. સમાજ માટે સહયોગી બનીને જીવવું એ અમારી પરંપરા છે તેમ જણાવી નેતન્યાહુએ લોકોના જીવનને વધુને વધુ ખુશહાલ બનાવવાના પ્રયાસોને દોહરાવ્યા હતા. તેમણે જણાવ્યું હતું કે ઇઝરાયલ અને ભારત Knowledge is future ની નીતિમાં માને છે. ભારત પાસે વિઝન છે…. ભારત પાસે વડાપ્રધાન નરેન્દ્ર મોદી જેવું નેતૃત્વ છે ત્યારે બન્ને દેશો પરસ્પર સહયોગ દ્વારા વિકાસની નવી ઊંચાઇ હાંસલ કરશે.